<classify> Mwandishi wetu-Dar es salaam RAIS Dk.John Magufuli, amesema wakuu wa mikoa na wilaya ambao watashindwa kuhamasishawananchi kujiandikisha, wasimlaumu kwa uamuzi atakaochukua. Kauli hiyo imekuja ikiwa ni siku moja tangu, Waziri Ofisi ya Rais,Tawala za Mikoa na Serikali za Mtaa, Selemani Jafo, atoe orodha ya mikoa nawilaya zilizofanya vizuri kwa siku mbili za kwanza. Jafo alimwomba Rais kwa mikoa itakayofanya vibaya hadi uandikishajiutakapoisha Oktoba 14, amruhusu ampelekee dokezo juu ya viongozi wa maeneo hayo. Akizungumza jana mjini Mpanda wakati akihitimisha ziara yake ya sikutisa mikoa ya Nyanda za Juu Kusini, Rais Magufuli alisema viongozi wa mikoa nawilaya watakaoshindwa kuhamasisha wananchi kujiandikisha, wasije wakamlaumu. Kwawale ambao hawajajiandikisha, wakajiandikishe kwenye hizi siku chachezilizobaki, jana Waziri wa Tamisemi alitoa takwimu za baadhi ya mikoa ambayoimefanya vizuri sana na wilaya zilizofanya vizuri sana, ninafuatilia. Lakinipia alitoa takwimu za mikoa ambayo inazidi kufanya vibaya, ninasubiri mpakazoezi la uandikishaji litakapokamilika. Nitamuomba tena waziri aniletee taarifaza mikoa iliyofanya vizuri na ile iliyofanya vibaya. Nataka niseme hapa hadharani, ile mikoa nawilaya zitakazokuwa zimezembea kuhamasisha watu wao kujiandikisha kupiga kura,nitawashangaa hao viongozi. Na ninaamini Watanzania hawatanilaumu kwa hatua nitakazochukua dhidiyao, mimi nataka watu wajiandikishe wakafanye demokrasia yao, wakachagueviongozi wanaowataka kwa ajili ya maendeleo ya kesho, alisema Rais Magufuli. Juzi Jafo alisema kwa tathimini ya Oktoba 8 na 9, Mkoawa Iringa umefanikisha kuandikisha asilimia 53, Mbeya 34 na Songwe 33. Akizungumziamikoa iliyofanya vibaya, Jafo alisema Dar es Salaam kwa siku mbili hizoiliandikisha wapigakura kwa asilimia nane, Kilimanjaro 12 na Arusha 13. MheshimiwaRais, wewe unafahamu kwamba ajenda kubwa hivi sasa ni ya uchaguzi, naombauridhie kwamba endapo siku saba zitakuwa zimekamilika halafu kuna mikoa badoitakuwa haijafika hata asilimia 50, nitaomba nipeleke dokezo maalumu kwako. Haiwezekanihata kidogo, katika maeneo haya tuna wakuu wa mikoa, wakuu wa wilaya, tunamakatibu tawala, wakurugenzi, maofisa tarafa, watendaji wa kata hadi wa vijiji,ajenda ya Uchaguzi wa Serikali za Mitaa ndio unatoa mchakato wa maendeleo. Naombauridhie iwapo kuna watu walizembea nitaleta mapendekezo maalumu kwako, alisemaJafo. Awali, akizungumza na waandishi wa habari kutoa tathimini yauandikishaji, Jafo alisema anatarajia kumwomba Rais Magufuli kuwachukuliahatua wakuu wa mikoa na makatibu tawala, endapo mikoa yao itashindwa kufikisha asilimia50 ya uandikishaji wapigakura. Alisema uandikishaji wapigakuraulioanza Oktoba 8, umeonyesha kuna baadhi ya mikoa ambayo hadi sasaimefanya vibaya wakati muda wa kuandikisha unaisha Oktoba 14. Jafo alisemahadi sasa jumla ya watu milioni 5.8 wameshajiandikisha ambao ni asilimia20 huku wanaume wakiwa ni asilimia 51 na wanawake asilimia 49. AZINDUA SAFARI ZA ATCL KATAVI Rais Magufuli katika kuhitimisha ziara yake hiyo ya mikoa ya Songwe,Rukwa na Katavi alizindua safari za ndege za Shirika la Ndege Tanzania ATCLza Dar es Salaam Mpanda . Mkurugenzi Mtendaji wa ATCL, Ladislaus Matindi, alisema shirika hilolitaanza kwa kufanya safari moja kwa wiki na baadaye litaongeza hadi safaritatu kwa wiki kutokana na mahitaji ya usafiri wa ndege kwa wakazi wa Katavi, mikoajirani na nchi jirani. Kwa upande wake, Rais Magufuli aliipongeza ATCL kwa kuitikia witoalioutoa siku nne zilizopita, alipoagiza shirika hilo kuanza safari za kwendaMpanda ndani ya wiki moja baada ya kupokea maombi ya wananchi. Rais Magufuli alielezea dhamira ya Serikali kuendelea kuimarishausafiri wa anga kwa wananchi na kukuza uchumi kupitia utalii, biashara,uwekezaji na kwamba ndege nyingine mpya itawasili nchini baadaye mwaka huu. Alisema Serikali imenunua ndege nyingine tatu kwa lengo la kuimarishazaidi usafiri wa anga.  <topic>: KITAIFA 